Frode Nakkim

Frode Nakkim (født 22. juni 1962 i Moss) er en norsk journalist, nå kommunikasjonssjef i Bayer.Nakkim får ny PR-jobb, hentet 13. januar 2017 Han er mest kjent som journalist og sportsredaktør for avisen VG. I VG arbeidet han i 18 år fra 1990.mediabemanning.no: Frode Nakkim slutter i VG , hentet 24. januar 2013

Nakkim begynte som journalist i Moss Dagblad i 1985, og arbeidet deretter som fotograf for A-pressen fra 1988 til 1990. Januar 1990 begynte han sitt opphold i avisen VG. Han var der blant annet utenrikskorrespondent i Storbritannia, nyhetssjef og sportsredaktør. De siste 5 årene var han kronikør.

Han er sønn av Høyrepolitikeren Kjellaug Nakkim og bror av Kyrre Nakkim, samfunnsredaktør i NRK, og den tidligere friidrettsutøveren Are Nakkim. Frode Nakkim er far til fotballspiller Markus Nakkim, se slekten Nakkim.

Frode Nakkim skrev i 1993 boka "Stang Inn! Drillo og landslaget" om fotballandslaget som kvalifiserte seg til VM i 1994.

 Referanser 

Kategori:Norske redaktører
Kategori:Journalister i VG
Kategori:Personer fra Moss kommune
Kategori:Fødsler i 1962